ddrg/super_eurlex huggingface dataset:
Euroopa Liidu Teataja L 216 , 28/08/2003 Lk 0026 - 0026



Nõukogu otsus 2003/618/EÜ, 18. veebruar 2003, Euroopa Ühenduse ja Vene Föderatsiooni vahel kirjavahetuse teel kokkuleppe sõlmimise kohta, millega kehtestatakse topeltkontrolli süsteem ilma koguseliste piiranguteta teatavate terasetoodete ekspordile Vene Föderatsioonist Euroopa Ühendusse EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lausega, võttes arvesse komisjoni ettepanekut ning arvestades järgmist: (1) Ühelt poolt Euroopa Ühenduste ja nende liikmesriikide ning teiselt poolt Vene Föderatsiooni vahel partnerluse loomiseks sõlmitud partnerlus- ja koostööleping [1] jõustus 1. detsembril 1997. (2) Euroopa Ühendus ja Vene Föderatsioon leppisid kokku teatavate terasetoodete topeltkontrolli süsteemi loomises alates 13. oktoobrist 1997 kuni 31. detsembrini 1999. See kirjavahetuse teel sõlmitud kokkulepe kiideti Euroopa Ühenduse nimel heaks otsusega 97/741/EÜ [2] Süsteemi rakendamist pikendati alates 1. jaanuarist 2000 kuni 31. detsembrini 2001 otsusega 2000/294/EÜ [3] Määrusega (EÜ) nr 2135/97, [4] mille kohaldamist pikendati määrusega (EÜ) nr 793/2000, [5] kehtestati vastavad ühenduse rakendusaktid. (3) Komisjon on lõpetanud läbirääkimised Euroopa Ühenduse ja Vene Föderatsiooni vahel kirjavahetuse teel kokkuleppe sõlmimiseks, millega kehtestatakse topeltkontrolli süsteem ilma koguseliste piiranguteta teatavate terasetoodete ekspordile Vene Föderatsioonist Euroopa Ühendusse, ON VASTU VÕTNUD JÄRGMISE OTSUSE: Artikkel 1 1. Käesolevaga kiidetakse Euroopa Ühenduse nimel heaks Euroopa Ühenduse ja Vene Föderatsiooni vahel kirjavahetuse teel sõlmitud kokkulepe, millega kehtestatakse topeltkontrolli süsteem ilma koguseliste piiranguteta teatavate terasetoodete ekspordile Vene Föderatsioonist Euroopa Ühendusse. 2. Lepingu tekst on lisatud käesolevale otsusele. Artikkel 2 Nõukogu eesistuja on volitatud määrama isikud, kellel on õigus artiklis 1 nimetatud kirjavahetuse teel sõlmitud kokkuleppele alla kirjutada, et see ühenduse suhtes siduvaks muuta. Brüssel, 18. veebruar 2003 Nõukogu nimel eesistuja N. Christodoulakis [1] EÜT L 327, 28.11.1997, lk 3. [2] EÜT L 300, 4.11.1997, lk 36. [3] EÜT L 96, 18.4.2000, lk 44. [4] EÜT L 300, 4.11.1997, lk 1. [5] EÜT L 96, 18.4.2000, lk 1. --------------------------------------------------
Euroopa Liidu Teataja L 239 , 25/09/2003 Lk 0001 - 0001



Nõukogu otsus 2003/663/ÜVJP, 10. detsember 2002, kokkulepete kohta Euroopa Liidu ja Bulgaaria, Eesti, Islandi, Küprose, Leedu, Läti, Norra, Rumeenia, Slovaki Vabariigi, Sloveenia, Šveitsi, Tšehhi Vabariigi, Türgi, Ukraina ja Ungari vahel kõnealuste riikide osalemise kohta Euroopa Liidu politseimissioonis Bosnias ja Hertsegoviinas EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 24, võttes arvesse eesistujariigi soovitust ning arvestades järgmist: (1) Nõukogu võttis 11. märtsil 2002 vastu ühismeetme 2002/210/ÜVJP Euroopa Liidu politseimissiooni kohta. [1] (2) Kõnealuse ühismeetme artikli 8 lõikega 3 sätestatakse, et kolmandate riikide osalemise üksikasjalik kord Euroopa Liidu politseioperatsioonis kinnitatakse Euroopa Liidu lepingu artikli 24 kohaselt sõlmitud kokkulepetega. (3) Järgides nõukogu 14. oktoobri 2002. aasta otsust, millega lubatakse eesistujariigil avada läbirääkimised, on eesistujariik Bulgaariaga, Eestiga, Islandiga, Küprosega, Leeduga, Lätiga, Norraga, Rumeeniaga, Slovaki Vabariigiga, Sloveeniaga, Šveitsiga, Tšehhi Vabariigiga, Türgiga, Ukrainaga ja Ungariga läbi arutanud kokkulepped nende osalemise kohta Euroopa Liidu politseimissioonis. (4) Need kokkulepped tuleks heaks kiita, ON TEINUD JÄRGMISE OTSUSE: Artikkel 1 Euroopa Liit kiidab heaks kokkulepped Euroopa Liidu ja Bulgaaria, Eesti, Islandi, Küprose, Leedu, Läti, Norra, Rumeenia, Slovaki Vabariigi, Sloveenia, Šveitsi, Tšehhi Vabariigi, Türgi, Ukraina ja Ungari vahel kõnealuste riikide osalemise kohta Euroopa Liidu politseimissioonis Bosnias ja Hertsegoviinas. Kokkulepete tekstid lisatakse käesolevale otsusele. Artikkel 2 Nõukogu eesistujal on õigus määrata isik(ud), kes on volitatud Euroopa Liidu suhtes siduvatele kokkulepetele alla kirjutama. Artikkel 3 Käesolev otsus avaldatakse Euroopa Liidu Teatajas. Artikkel 4 Käesolev otsus jõustub selle avaldamise päeval. Brüssel, 10. detsember 2002 Nõukogu nimel eesistuja P. S. Møller [1] EÜT L 70, 13.3.2002, lk 1. --------------------------------------------------
Euroopa Liidu Teataja L 234 , 20/09/2003 Lk 0022 - 0022



Nõukogu otsus 2003/662/ÜVJP, 26. mai 2003, mis käsitleb Euroopa Liidu ja Türgi Vabariigi vahelise lepingu sõlmimist Türgi Vabariigi osalemise kohta Euroopa Liidu juhitavates vägedes endises Jugoslaavia Makedoonia Vabariigis EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 24, võttes arvesse eesistujariigi soovitust ning arvestades järgmist: (1) Nõukogu võttis 27. jaanuaril 2003. aastal vastu ühismeetme 2003/92/ÜVJP Euroopa Liidu sõjalise operatsiooni kohta endises Jugoslaavia Makedoonia Vabariigis. [1] (2) Kõnealuse ühismeetme artiklis 8 sätestatakse, et kolmandate riikide osalemist käsitlev üksikasjalik kord kehtestatakse kokkulepetega vastavalt Euroopa Liidu lepingu artiklile 24. (3) Pärast nõukogu 18. märtsi 2003. aasta otsust, millega kõrge esindajana tegutseval peasekretäril lubatakse alustada läbirääkimisi, arutas kõrge esindajana tegutsev peasekretär Türgi Vabariigiga läbi lepingu Türgi Vabariigi osalemise kohta Euroopa Liidu juhitavates vägedes endises Jugoslaavia Makedoonia Vabariigis. (4) Käesolev leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Euroopa Liidu ja Türgi Vabariigi vaheline leping Türgi Vabariigi osalemise kohta Euroopa Liidu juhitavates vägedes endises Jugoslaavia Makedoonia Vabariigis kiidetakse Euroopa Liidu nimel heaks. Lepingu tekst on lisatud käesolevale otsusele. Artikkel 2 Nõukogu eesistujal on õigus määrata isik(ud), kes on volitatud Euroopa Liidu suhtes siduvale kokkuleppele alla kirjutama. Artikkel 3 Käesolev otsus avaldatakse Euroopa Liidu Teatajas. Artikkel 4 Käesolev otsus jõustub selle vastuvõtmise päeval. Brüssel, 26. mai 2003 Nõukogu nimel eesistuja G. Drys [1] ELT L 34, 11.2.2003, lk 26. --------------------------------------------------
Euroopa Liidu Teataja L 280 , 30/10/2003 Lk 0021 - 0021



Komisjoni otsus, 28. oktoober 2003, millega muudetakse otsust 2003/526/EÜ kaitsemeetmete kohta seoses sigade klassikalise katkuga Belgias, Prantsusmaal, Saksamaal ja Luksemburgis (teatavaks tehtud numbri K(2003) 3943 all) (EMPs kohaldatav tekst) (2003/772/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud Euroopa Parlamendi ja nõukogu direktiiviga 2002/33/EMÜ, [2] eriti selle artikli 10 lõiget 4, ning arvestades järgmist: (1) Sigade klassikalise katku esinemise tõttu teatavates Belgia, Luksemburgi, Prantsusmaa ja Saksamaa osades on komisjon vastu võtnud mitmeid otsuseid, eriti otsuse 2003/526/EÜ. [3] (2) Praegust epidemioloogilist olukorda silmas pidades on asjakohane pikendada otsusega 2003/526/EÜ vastu võetud meetmeid kuni 30. aprillini 2004. (3) Seepärast tuleks vastavalt muuta otsust 2003/526/EÜ. (4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2003/526/EÜ artiklis 11 asendatakse kuupäev 30. oktoober 2003 kuupäevaga 30. aprill 2004. Artikkel 2 Käesolev otsus on adresseeritud liikmesriikidele. Brüssel, 28. oktoober 2003 Komisjoni nimel komisjoni liige David Byrne [1] EÜT L 224, 18.8.1990, lk 29. [2] EÜT L 315, 19.11.2002, lk 14. [3] ELT L 183, 22.7.2003, lk 46. --------------------------------------------------
32003D0744
21.10.2003 EUROOPA LIIDU TEATAJA L 269/8
NÕUKOGU OTSUS 2003/744/Euratom,
22. september 2003,
millega kiidetakse heaks Euroopa Aatomienergiaühenduse (Euratom) ja Us bekistani Vabariigi valitsuse
vahelise tuumaenergia rahuotstarbelist kasutamist käsitleva koostööl epingu sõlmimine komisjoni poolt
EUROOPA LIIDU NÕUKOGU,
võttesarvesseEuroopaAatomienergiaühenduseasutamislepingut,
eriti selle artikli 101 teist lõiku,
võttes arvesse komisjoni ettepanekut
ning arvestades järgmist:
(1) Komisjononnõukogu26.juuni2000.aastaotsusegavas-
tuvõetudnõukogudirektiividekohaseltpidanudläbirääki-
misi Euroopa Aatomienergiaühenduse (Euratom) ja Usbe-kistani Vabariigi valitsuse vahelise tuumaenergiarahuotstarbelist kasutamist käsitleva koostöölepingu osas.
(2) Komisjonile tuleks anda volitus lepingu sõlmimiseks,ON VASTU VÕTNUD JÄRGMISE OTSUSE:
Ainus artikkel
Komisjonile antakse luba sõlmida tuumaenergia rahuotstarbelistkasutamist käsitlev koostööleping EuroopaAatomienergiaühenduse (Euratom) ja Usbekistani Vabariigivalitsuse vahel.
Lepingu tekst on lisatud käesolevale otsusele.
Brüssel, 22. september 2003
Nõukogu nimel
eesistuja
F. FRATTINI11/48. kd ET Euroopa Liidu Teataja 67
32003D0737
17.10.2003 EUROOPA LIIDU TEATAJA L 267/24
NÕUKOGU OTSUS 2003/737/EÜ,
22. september 2003,
EuroopaÜhendusejaUkrainavaheliseteadus-jatehnoloogiaalasekoostö ölepingupikendamistkäsitleva
lepingu sõlmimise kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle
artikli170teistlõikukoostoimesartikli300lõike2esimeselõiguesimese lausega ja artikli 300 lõike 3 esimese lõiguga,
võttes arvesse komisjoni ettepanekut,võttes arvesse Euroopa Parlamendi arvamust (
1)
ning arvestades järgmist:(1) Teadus- ja tehnoloogiaalasele koostöölepingule Euroopa
Ühenduse ja Ukraina vahel kirjutati alla Kopenhaagenis
4. juulil 2002.
(2) Lepingu artikli 12 lõikes b sätestatakse, et leping sõlmi-
takse esialgu 31. detsembril 2002 lõppevaks ajavahemi-kuksjasedapikendatakselepinguosalisteühiselkokkulep-pel uueks viieaastaseks ajavahemikuks.
(3) 15. oktoobri 2002. aasta kirjas taotles Ukraina välisminis-
teeriumeespoolnimetatudlepingupikendamistveelviieksaastaks.Lepinguosalisedleiavad,etkäesolevalepingukiirepikendamine on mõlema osalise huvides.
(4) Pikendatudlepingusisuonsamamishiljutiaegunudlepin-
gul.(5) EuroopaÜhendusejaUkrainavaheliseteadus-jatehnoloo-
giaalase koostöölepingu pikendamise leping tuleks ühen-duse nimel heaks kiita,
ON VASTU VÕTNUD JÄRGMISE OTSUSE:
Artikkel 1
Ühenduse nimel kiidetakse heaks leping Euroopa Ühenduse jaUkraina vahelise teadus- ja tehnoloogiaalase koostöölepingupikendamiseks uueks viieaastaseks ajavahemikuks.
Lepingu tekst on lisatud käesolevale otsusele.
Artikkel 2
Nõukogu eesistujal on õigus määrata isik, kes on volitatud
lepingule alla kirjutama, et väljendada ühenduse nõusolekut ollasellega seotud.
Brüssel, 22. september 2003
Nõukogu nimel
eesistuja
F. FRATTINI
(1) EuroopaParlamendi1.juuli2003.aastaarvamus(EuroopaLiiduTea-
tajas veel avaldamata).64 ET Euroopa Liidu Teataja 11/48. kd
Euroopa Liidu Teataja L 268 , 18/10/2003 Lk 0067 - 0067



Nõukogu otsus, 7. oktoober 2003, Euroopa Ühenduse ja Horvaatia Vabariigi vahel kirjavahetuse teel kokkuleppe sõlmimise kohta, mis käsitleb läbi Austria kulgeva Horvaatia transiitliikluse suhtes alates 1. jaanuarist 2003 kohaldatavat ökopunktide süsteemi (2003/740/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 71 lõiget 1 koos artikli 300 lõike 2 esimese lõigu esimese lausega ja artikli 300 lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi nõusolekut [1] ning arvestades järgmist: (1) Ühelt poolt Euroopa Ühenduse ja teiselt poolt Horvaatia Vabariigi vahel sõlmitud kaubandust ja kaubandusküsimusi käsitlev vaheleping, [2] eriti selle maanteetransiitliiklust käsitleva protokolli nr 6 artikli 2 lõike 2 punkt b sätestab, et kohaldatakse samasugust ökopunktide süsteemi, nagu on sätestatud 1994. aasta ühinemisakti protokolli nr 9 artiklis 11. (2) Komisjon on ühenduse nimel pidanud läbirääkimisi Euroopa Ühenduse ja Horvaatia Vabariigi vahelise kirjavahetuse teel sõlmitud kokkuleppe üle ning määranud ökopunktide arvutamise meetodi ning haldamise ja kontrollimise üksikasjalikud eeskirjad ja korra. (3) Käesolevale kokkuleppele kirjutati ühenduse nimel alla 23. juulil 2003 tingimusel, et oleks võimalik sõlmida see hilisemal kuupäeval vastavalt nõukogu otsusele 2003/440/EÜ. [3] (4) Käesolev kokkulepe tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Horvaatia Vabariigi kirjavahetuse teel sõlmitud kokkulepe, mis käsitleb läbi Austria kulgeva Horvaatia transiitliikluse suhtes alates 1. jaanuarist 2003 kohaldatavat ökopunktide süsteemi. Kirjavahetuse teel sõlmitud kokkuleppe tekst on lisatud käesolevale otsusele. [4] Artikkel 2 Käesolev otsus avaldatakse Euroopa Liidu Teatajas. Luxembourg, 7. oktoober 2003 Nõukogu nimel eesistuja G. Tremonti [1] Arvamus on esitatud 15. mail 2003 (Euroopa Liidu Teatajas seni avaldamata). [2] EÜT L 330, 14.12.2001, lk 3. [3] ELT L 150, 18.6.2003, lk 32. [4] Kokkuleppe teksti vaata ELT L 150, 18.6.2003, lk 33. Käesolevale kokkuleppele on Horvaatia nimel alla kirjutatud 1. augustil 2003. --------------------------------------------------
Euroopa Liidu Teataja L 266 , 16/10/2003 Lk 0001 - 0003



Komisjoni otsus, 13. oktoober 2003, millega muudetakse otsust 97/232/EÜ Gröönimaa ametliku brutselloosivaba staatuse kaotamise kohta (teatavaks tehtud numbri K(2003) 3575 all) (EMPs kohaldatav tekst) (2003/736/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ, [1] tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, viimati muudetud määrusega (EÜ) nr 807/2003, [2] eriti selle artikli 3 lõiget 1, ning arvestades järgmist: (1) Nõukogu direktiivis 91/68/EMÜ, [3] viimati muudetud määrusega (EÜ) nr 806/2003, [4] sätestatakse loomatervishoiu nõuded ühendusesisesel lammaste ja kitsedega kauplemisel. (2) Komisjoni otsuses 97/232/EÜ, [5] viimati muudetud otsusega 2003/111/EÜ, [6] sätestatakse loetelu kolmandate riikide kohta, millest liikmesriigid lubavad importida lambaid ja kitsi. (3) Gröönimaa tunnistati direktiivi 91/68/EMÜ A lisa 1. peatüki punktis II sätestatud nõuetele vastavaks ja seega kolmandaks riigiks, mille puhul ametlikult tunnistatakse brutselloosivaba staatust. (4) Gröönimaa on teavitanud komisjoni oma kavatsusest mitte viia läbi pistelist Brucellosis melitensise kontrolli lammaste ja kitsede osas. (5) Gröönimaa ei vasta seega enam direktiivi 91/68/EMÜ A lisa 1. peatüki punktis II 2 sätestatud nõuetele pistelise kontrolli kohta. Seetõttu ei täida Gröönimaa enam ametlikult brutselloosivabaks tunnistamiseks vajalikke nõudeid. (6) Seepärast tuleks vastavalt muuta otsust 97/232/EÜ. (7) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 97/232/EÜ lisa osa 5 asendatakse käesoleva otsuse lisa tekstiga. Artikkel 2 Käesolevat otsust kohaldatakse alates 5. novembrist 2003. Artikkel 3 Käesolev otsus on adresseeritud liikmesriikidele. Brüssel, 13. oktoober 2003 Komisjoni nimel komisjoni liige David Byrne [1] EÜT L 302, 31.12.1972, lk 28. [2] ELT L 122, 16.5.2003, lk 36. [3] EÜT L 46, 19.2.1991, lk 19. [4] ELT L 122, 16.5.2003, lk 1. [5] EÜT L 93, 8.4.1997, lk 43. [6] ELT L 45, 19.2.2003, lk. 25. -------------------------------------------------- LISA "OSA 5 Mitteliikmesriigid või nende osad, mille puhul ametlikult tunnistatakse brutselloosivaba staatust Tšehhi Vabariik Ungari Rumeenia Slovaki Vabariik" --------------------------------------------------
Euroopa Liidu Teataja L 264 , 15/10/2003 Lk 0030 - 0031



Komisjoni otsus, 10. oktoober 2003, millega muudetakse otsust 93/52/EMÜ teatavate Itaalia provintside ametlikult brutselloosivabaks tunnistamise osas (teatavaks tehtud numbri K(2003) 3562 all) (EMPs kohaldatav tekst) (2003/732/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. jaanuari 1991. aasta direktiivi 91/68/EMÜ lammaste ja kitsede ühendusesisest kaubandust reguleerivate loomatervishoiu nõuete kohta, [1] viimati muudetud nõukogu direktiiviga 2003/50/EÜ, [2] eriti selle A lisa 1. peatüki II osa, ning arvestades järgmist: (1) Itaalias Lombardia piirkonnas (Bergamo, Brescia, Como, Cremona, Lecco, Lodi, Mantua, Milan, Pavia, Sondrio ja Varese provintsid) ja Trento provintsis, on brutselloos (Brucella melitensis) olnud teatatav haigus vähemalt viis aastat. (2) Bergamo, Brescia, Como, Cremona, Lecco, Lodi, Mantua, Milan, Pavia, Sondrio, Varese ja Trento provintsides on vähemalt 99,8 % lamba- ja kitsekasvatusmajanditest ametlikult brutselloosivabad majandid. Kõnealused provintsid kohustuvad lisaks järgima direktiivi 91/68/EMÜ A lisa 1. peatüki II osa punkti 2 nõudeid. (3) Bergamo, Brescia, Como, Cremona, Lecco, Lodi, Mantua, Milan, Pavia, Sondrio, Varese ja Trento provintse tuleks seepärast tunnistada ametlikult brutselloosi (Brucella melitensise) vabaks. (4) Seepärast tuleks komisjoni otsust 93/52/EMÜ, [3] viimati muudetud otsusega 2003/237/EÜ, [4] vastavalt muuta. (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/52/EMÜ II lisa asendatakse käesoleva otsuse lisa tekstiga. Artikkel 2 Käesolev otsus on adresseeritud liikmesriikidele. Brüssel, 10. oktoober 2003 Komisjoni nimel komisjoni liige David Byrne [1] EÜT L 46, 19.2.1991, lk 19. [2] EÜT L 169, 8.7.2000, lk 51. [3] EÜT L 13, 21.1.1993, lk 14. [4] ELT L 87, 4.4.2003, lk 13. -------------------------------------------------- LISA " II LISA Prantsusmaal: Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Essonne, Eure, Eure-et-Loir, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges. Itaalias: - Lombardy piirkond: Bergamo, Brescia, Como, Cremona, Lecco, Lodi, Mantua, Milan, Pavia, Sondrio, Varese provintsid. - Sardinia piirkond: Cagliari, Nuoro, Oristano ja Sassari. - Trentino-Alto Aldige piirkond: Bolzano ja Trento provintsid. - Tuscany piirkond: Arezzo provints. Portugalis: Assooride autonoomne piirkond. Hispaanias: Santa Cruz de Tenerife, Las Palmas. " --------------------------------------------------
Euroopa Liidu Teataja L 299 , 18/11/2003 Lk 0020 - 0020



Nõukogu otsus 5. juuni 2003, Euroopa Ühenduse ja Venemaa Föderatsiooni valitsuse vahelise teadus- ja tehnoloogiaalase koostöölepingu pikendamist käsitleva lepingu sõlmimise kohta (2003/798/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 170 teist lõiku koostoimes artikli 300 lõike 2 esimese lõigu esimese lausega ja artikli 300 lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades järgmist: (1) Nõukogu kiitis oma 16. novembri 2000. aasta otsusega [2] heaks teadus- ja tehnoloogiaalase koostöölepingu sõlmimise Euroopa Ühenduse ja Venemaa Föderatsiooni (edaspidi "Venemaa") valitsuse vahel. (2) Lepingu artikli 12 lõikes b sätestatakse järgmine:"Käesolev leping sõlmitakse esialgu 31. detsembril 2002 lõppevaks ajavahemikuks ja seda pikendatakse lepinguosaliste ühisel kokkuleppel uueks viieaastaseks ajavahemikuks." (3) Venemaa Föderatsiooni välisministeerium taotles 19. septembril 2002 esitatud suulises teates eespool nimetatud lepingu pikendamist veel viieks aastaks; lepinguosalised leiavad, et käesoleva lepingu kiire pikendamine on nende mõlema huvides. (4) Pikendatud lepingu sisu on sama mis hiljuti aegunud lepingul. (5) Leping, millega pikendatakse Euroopa Ühenduse ja Venemaa Föderatsiooni valitsuse vahelist teadus- ja tehnoloogiaalast koostöölepingut, tuleks ühenduse nimel heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks leping, millega pikendatakse Euroopa Ühenduse ja Venemaa Föderatsiooni vahelist teadus- ja tehnoloogiaalast koostöölepingut uueks viieaastaseks ajavahemikuks. Lepingu tekst on lisatud käesolevale otsusele. Artikkel 2 Nõukogu eesistujal on õigus määrata isik(ud), kes on volitatud lepingule alla kirjutama, et väljendada ühenduse nõusolekut olla sellega seotud. Brüssel, 5. juuni 2003 Nõukogu nimel eesistuja M. Stratakis [1] Arvamus on esitatud 13. mail 2003 (Euroopa Liidu Teatajas seni avaldamata). [2] EÜT L 299, 28.11.2000, lk 14. --------------------------------------------------
Euroopa Liidu Teataja L 302 , 20/11/2003 Lk 0039 - 0039



Nõukogu otsus 2003/807/ÜVJP, 17. november 2003, millega pikendatakse ja muudetakse otsust 2002/842/ÜVJP, millega rakendatakse ühismeede 2002/589/ÜVJP, et tagada Euroopa Liidu osalemine väike- ja kergrelvade destabiliseeriva hankimise ja leviku vastases võitluses Kagu-Euroopas EUROOPA LIIDU NÕUKOGU, võttes arvesse Euroopa Liidu lepingut, eriti selle artikli 23 lõiget 2, võttes arvesse nõukogu 12. juuli 2002. aasta ühismeedet 2002/589/ÜVJP, milles käsitletakse Euroopa Liidu osalemist väike- ja kergrelvade destabiliseeriva hankimise ja leviku vastases võitluses, [1] eriti selle artiklit 6, ning arvestades järgmist: (1) Nõukogu võttis 21. oktoobril 2002 vastu otsuse 2002/842/ÜVJP, [2] milles käsitletakse Euroopa Liidu osalemist väike- ja kergrelvade destabiliseeriva hankimise ja leviku vastases võitluses Kagu-Euroopas eesmärgiga rakendada ühismeede 2002/589/ÜVJP ning teha sel otstarbel kättesaadavaks200000 eurot. (2) Mõnda eesmärki ei olnud võimalik täita 22. detsembriks 2003, st otsuse 2002/842/ÜVJP kehtivusaja lõpuks, ning teisi tuleks pärast kõnealust kuupäeva konsolideerida ja nende kehtivusaega pikendada. (3) Komisjon peaks tagama, et Euroopa Liidu osalemine projektides, sealhulgas Ühinenud Rahvaste Organisatsiooni Arenguprogrammi (UNDP) asjakohaste meetmete kaudu, oleks nõuetekohaselt läbipaistev. (4) Seepärast tuleks otsust 2002/842/ÜVJP muuta ja selle kehtivusaega pikendada, ON TEINUD JÄRGMISE OTSUSE: Artikkel 1 Otsust 2002/842/ÜVJP muudetakse järgmiselt. 1. Artiklile 1 lisatakse järgmine lõige: "4. Sõlmitavas rahastamislepingus nähakse ette, et Ühinenud Rahvaste Organisatsiooni Arenguprogramm (UNDP) tagab, et Euroopa Liidu osalemine projektis on läbipaistev kogu projekti ulatuses." 2. Artikli 2 lõikes 1 asendatakse sõnad "200000 eurot" sõnadega "300000 eurot"; see summa täiendab kõnesolevat meedet käsitleva eelmise otsusega kättesaadavaks tehtud summat. 3. Artikli 4 lõike 1 teine lause asendatakse lausega "Selle kehtivusaeg lõpeb 31. detsembril 2004.". Artikkel 2 Käesolev otsus jõustub 23. detsembril 2003. Artikkel 3 Käesolev otsus avaldatakse Euroopa Liidu Teatajas. Brüssel, 17. november 2003 Nõukogu nimel eesistuja F. Frattini [1] EÜT L 191, 19.7.2002, lk 1. [2] EÜT L 289, 26.10.2002, lk 1. --------------------------------------------------